**Årsberetning for Slemdal Skoles Venner 2018**

**Økonomi**

Slemdal Skoles Venner (SSV) har hatt et godt samarbeid med foreldre og administrasjonen ved Slemdal Skole i 2018. SSV har totalt utbetalt 50.078 for tiltak bevilget i 2017, men gjennomført i 2018. For 2018 er det bevilget 45.000 kroner til tiltak på skolen som vil utbetales når de er gjennomført i løpet av 2019 og således bokføres på 2019 årsregnskapet. SSV har hatt totale inntekter på 83.909 kroner i løpet av 2018. SSV har god økonomi og har en egenkapital ved utløpet av 2018 på 188.697 kroner.

**Tildelinger og gaver**

Styret har mottatt søknader om gaver til skolen. Søknader er innvilget i tråd med foreningens formål. Følgende tildelinger er gitt i 2018:

|  |  |  |
| --- | --- | --- |
| **Til** | **Hva** | **Beløp i kroner** |
| **Innvilget og utbetalt** |
| Alle elevene | Aktiviteter initiert av Elevrådet | 3.750 |
| Alle elevene | Ulike læremidler | 25.519 |
| Alle elevene | Bøker til biblioteket | 10.027 |
| Alle elevene | Leker for elevene | 10.782 |
| **Sum utbetalt** | **50.078** |
|  |  |  |
| **Innvilget i 2018, utbetales i løpet av 2019** |
| Alle elevene | Bøker til biblioteket | 20.000 |
| Alle elevene | Aktiviteter initiert av Elevrådet | 10.000 |
| Alle elevene | Trivselsleder | 15.000 |
| **Sum innvilget, ikke utbetalt**  | **45.000** |

**Medlemmer/inntekter**

SSV har ikke ført noe medlemsregister, men har fått inn 83.825 kr i innsamlede midler i 2018. I tillegg er 8.650 innbetalt i 2019 og vil inntektsføres da.

**Styret**

Styret har bestått av Trond Fladvad (leder), Marit Erlien (kasserer), Astrid Lossius (styremedlem) og Trine Kåsine (styremedlem). Det har vært avholdt jevnlige styremøter i 2018. I tillegg har det vært mye informasjonsutveksling på epost og noe på telefon.

**Informasjon**

Informasjon fra SSV ligger på Slemdal Skoles hjemmesider.

**Videre drift**

Foreningen har god økonomi og vil videreføre arbeidet i 2019. I forbindelse med skolens rehabilitering vil det fremover prioriteres å innvilge penger til tiltak som kommer elevene til gode i rehabiliteringsperioden.

Styret i Slemdal Skoles Venner